KLASA: 612-07/23-03/14

URBROJ: 465-02-23-4

Zagreb, 23. ožujka 2023. godine

**JAVNI POZIV**

ZA DOSTAVU PONUDE ZA DODJELU KONCESIJSKOG ODOBRENJA ZA OBAVLJANJE DJELATNOSTI PRODAJE NEPREHRAMBENIH I GOTOVIH PREHRAMBENIH PROIZVODA, IZUZEV ALKOHOLA I DUHANSKIH PROIZVODA, U TIPSKOJ PRODAJNOJ KUĆICI – KIOSKU NA MALOM DJEČJEM IGRALIŠTU U PARKU MAKSIMIR U ZAGREBU

Javna ustanova Maksimir za upravljanje zaštićenim područjima Grada Zagreba sukladno odredbama članka 188. do 193. Zakona o zaštiti prirode („Narodne novine“, br. 80/13, 15/18, 14/19 i 127/19), članka 2. i 3. Pravilnika o koncesijskim odobrenjima na zaštićenom području („Narodne novine“, br. 9/21) te Odluci Upravnog vijeća Javne ustanove - Maksimir o javnom prikupljanju ponuda za dodjelu koncesijskog odobrenja za obavljanje djelatnosti prodaje neprehrambenih gotovih prehrambenih proizvoda, izuzev alkohola i duhanskih proizvoda, u tipskoj prodajnoj kućici - kiosku na Malom dječjem igralištu u parku Maksimir u Zagrebu od 3. ožujka 2023.g., objavljuje sljedeći:

**POZIV NA NADMETANJE**

**PODACI O DAVATELJU KONCESIJSKOG ODOBRENJA**

JAVNA USTANOVA MAKSIMIR ZA UPRAVLJANJE ZAŠTIĆENIM PODRUČJIMA GRADA ZAGREBA, MAKSIMIRSKI PERIVOJ 1, ZAGREB – 10 000 Zagreb, OIB:78356795960

Broj telefona (pisarnica): 01/2320-460

Internet adresa: www.park-maksimir.hr

E-pošta: park-maksimir@park-maksimir.hr

**DJELATNOST ZA KOJU SE DAJE KONCESIJSKO ODOBRENJE**

* prodaja neprehrambenih i gotovih prehrambenih proizvoda, izuzev alkohola i duhanskih proizvoda

Ponuditelj treba biti registriran za obavljanje djelatnosti za koju se dodjeljuje koncesijsko odobrenje, koju činjenicu dokazuje izvodom iz sudskog, obrtnog ili drugog odgovarajućeg registra, ne starijim od 30 (trideset) dana na dan dostave ponude.

**BROJ KONCESIJSKIH ODOBRENJA**

* 1 (jedno) koncesijsko odobrenje.

**LOKACIJA ZA KOJU SE DAJE KONCESIJSKO ODOBRENJE**

* Malo dječje igralište u parku Maksimir u Zagrebu, u neposrednoj blizini Bukovačke ceste

Slika 1. *Lokacija s pozicijom objekta*



**INFORMACIJE O OBJEKTU**

* površina objekta iznosi 3,4 m2;
* objekt ima priključak električne energije;
* objekt se trenutno ne nalazi na lokaciji za koju se daje koncesijsko odobrenje, ali je moguće doći pregledati objekt uz prethodnu najavu na telefon ili e-mail;
* po sklapanju ugovora o koncesijskom odobrenju objekt je potrebno opremiti opremom potrebnom za obavljanje djelatnosti koja je predmet koncesijskog odobrenja

**VRIJEME NA KOJE SE DAJE KONCESIJSKO ODOBRENJE**

* 5 (pet) godina

**POČETNI IZNOS I NAČIN ODREĐIVANJA NOVČANE NAKNADE ZA KONCESIJSKO ODOBRENJE**

1. Početni iznos mjesečne novčane naknade za koncesijsko odobrenje iznosi **300,00 EUR** (tri stotine eura) uvećano za pripadajući PDV.
2. Ovlaštenik se obvezuje plaćati davatelju koncesijskog odobrenja mjesečnu naknadu za koncesijsko odobrenje, i to za prvi mjesec u roku 10 dana od sklapanja ugovora o koncesijskom odobrenju, a svaka sljedeća uplata treba biti plaćena najkasnije do 15. u mjesecu za tekući mjesec.
3. Ukoliko ovlaštenik koristi struju i vodu, uz naknadu za koncesijsko odobrenje obvezuje se podmirivati trošak električne energije i vode potrebne za obavljanje djelatnosti, kao i ostale komunalne usluge prema izdanim računima.

Način utvrđivanja novčane naknade određuje Upravno vijeće Ustanove sukladno odredbi čl. 17. Pravilnika o

koncesijskim odobrenjima na zaštićenom području.

**ISTICANJE DODATNE VRIJEDNOSTI KOJU PONUDITELJ MOŽE DATI**

Ponuditelj se poziva da u ponudi istakne dodatne vrijednosti koje može dati vezano uz zaštitu prostora, bioraznolikosti, ekološke mreže, krajobraznih vrijednosti, te edukaciju i informiranje šire javnosti zaštićenog prostora parka Maksimir (primjerice uporaba eko ambalaže, nekorištenje plastične ambalaže i proizvoda, promicanje odvajanja otpada, ekologije, odnosno zaštite prirode i okoliša i dr.)

**KRITERIJI ZA ODABIR NAJPOVOLJNIJEG PONUDITELJA**

Kriteriji za odabir najpovoljnijeg ponuditelja su ponuđeni iznos novčane naknade i dodana vrijednost koju ponuditelj može dati vezano za zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti.

**NAČIN I ROK DO KOJEG SE MOŽE PREDATI PONUDA**

Zatvorenu omotnicu s ponudom ponuditelj predaje preporučenom poštanskom pošiljkom na adresu Davatelja koncesijskog odobrenja na kojoj mora biti naznačeno:

Na prednjoj strani:

JAVNA USTANOVA MAKSIMIR ZA UPRAVLJANJE ZAŠTIĆENIM PODRUČJIMA GRADA ZAGREBA

Maksimirski perivoj 1, Zagreb – 10 000

PONUDA za dodjelu koncesijskog odobrenja za obavljanje djelatnosti – prodaja neprehrambenih i gotovih prehrambenih proizvoda, izuzev alkohola i duhanskih proizvoda, na Malom dječjem igralištu u parku Maksimir u Zagrebu - „NE OTVARAJ“

Na poleđini:

Naziv i adresa ponuditelja

**Popis isprava koje ponuda mora sadržavati:**

* Popunjeni ponudbeni list – PRILOG br. 1.
* Izvod iz sudskog, obrtnog i drugog registra kao dokaz o registraciji za obavljanje djelatnosti koja je predmet koncesijskog odobrenja
* Opis dodatne vrijednosti (ako postoji)
* Potvrdu Porezne uprave o stanju poreznog duga u izvorniku ili ovjerenom presliku
* Izjavu o nekažnjavanju – PRILOG br. 2.
* Potpisan nacrt ugovora – PRILOG br. 3.
* Izjavu o dostavi jamstva - PRILOG br. 4
* Izjavu o nepostojanju duga prema Javnoj ustanovi – Maksimir po bilo kojoj osnovi –PRILOG br. 5

Ponuda se predaje u pisanoj formi, ispisana neizbrisivom tintom. Ponuda treba biti potpisana od ovlaštene osobe Ponuditelja i ovjerena pečatom.

Izjave i obrasci za koje su utvrđeni predlošci i koji su sastavni dio ovog Poziva na nadmetanje, moraju se ponudi priložiti u utvrđenom obliku predloška.

Sve izjave i obrasci koji se prilažu ponudi moraju biti potpisani od osobe ovlaštene za zastupanje ponuditelja prema podacima iz sudskog registra - obrtnice na dan podnošenja ponude te ovjerene pečatom.

Sve isprave koje Davatelj koncesijskog odobrenja zahtijeva od ponuditelja radi utvrđivanja postojanja obveznih i ostalih razloga isključenja te isprave tražene radi utvrđivanja sposobnosti ponuditelja, a koje izdaju sudovi, tijela državne uprave te pravne osobe s javnim ovlastima, ponuditelji mogu dostaviti i u neovjerenoj preslici, osim **potvrde Porezne uprave o stanju poreznog duga koja se dostavlja u izvorniku ili ovjerenoj preslici.**

Davatelj koncesijskog odobrenja može, prije donošenja odluke o davanju koncesijskog odobrenja, od ponuditelja s kojim namjerava sklopiti ugovor o koncesijskom odobrenju zatražiti dostavu izvornika ili ovjerenih preslika svih onih dokumenata koji su bili traženi, a koja izdaju nadležna tijela.

Davatelj koncesijskog odobrenja će za dostavu izvornika ili ovjerenih preslika dokumenata ponuditelju odrediti primjereni rok, ne kraći od pet radnih dana od dana dostave zahtjeva ponuditelju, a ukoliko ponuditelj u ostavljenom roku ne dostavi tražene izvornike ili ovjerene preslike dokumenata ili ne dokaže da i dalje ispunjava tražene uvjete iz postupka davanja koncesijskog odobrenja, Davatelj koncesijskog odobrenja će odbiti njegovu ponudu.

**ROK ZA DOSTAVU PONUDA**

Rok za dostavu ponuda je 30 dana od dana objave poziva na nadmetanje na internetskoj stranici ustanove.

Ponude koje nisu dostavljene u roku i sukladno uvjetima navedenim u ovom Pozivu neće biti uzete u razmatranje.

Nepravodobne ponude će se neotvorene vratiti pošiljatelju.

Ponude se ne otvaraju javno.

**Ponudu na javni poziv može podnijeti fizička osoba obrtnik, pravna osoba i zajednica ponuditelja.**

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu. Ponuda zajednice ponuditelja mora sadržavati podatke o svakom članu zajednice ponuditelja, uz obveznu naznaku člana zajednice ponuditelja koji je ovlašten za komunikaciju s naručiteljem. Odgovornost zajednice ponuditelja je solidarna.

Javna ustanova – Maksimir će odabranom najpovoljnijem ponuditelju ponuditi sklapanje ugovora o koncesijskom odobrenju najkasnije u roku od 15 dana od dana donošenja odluke o koncesijskom odobrenju, a isti ima pravo odustati od sklapanja ugovora u roku od 7 dana od dana kada mu je ponuđeno sklapanje ugovora.

Ugovor se sklapa najkasnije u roku od 30 dana od dana kada odabranom najpovoljnijem ponuditelju bude ponuđeno sklapanje ugovora.

Ovlaštenik koncesijskog odobrenja nema pravo sklopiti podugovor o koncesijskom odobrenju s trećom osobom.

**ISKLJUČENJE PONUDITELJA**

**1**. Davatelj koncesijskog odobrenja isključiti će ponuditelja iz postupka nadmetanja ako u bilo kojem trenutku tijekom postupka utvrdi da:

* je ponuditelj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, pravomoćnom presudom osuđena za:
1. sudjelovanje u zločinačkoj organizaciji
2. korupciju
3. prijevaru
4. terorizam ili kaznena djela povezana s terorističkim aktivnostima
5. pranje novca ili financiranje terorizma
6. dječji rad ili druge oblike trgovanja ljudima
7. kaznena djela protiv okoliša
8. ili mu je izrečena kazna zbog povreda Zakona o zaštiti prirode

Ponuditelj će dokazati odsutnost razloga za isključenje iz ove točke ovjerenom Izjavom kojom se dokazuje da ne postoje navedene osnove za isključenje ove točke Poziva, ne starijom od 30 dana računajući od dana objave Poziva na nadmetanje.

Ovjerenu Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Predložak Izjave o nekažnjavanju nalazi se u PRILOGU BR. 2. ovog Poziva.

**2.** Davatelj koncesijskog odobrenja isključiti će ponuditelja iz postupka nadmetanja ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

Davatelj koncesijskog odobrenja neće isključiti ponuditelja iz postupka ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Ponuditelj će dokazati odsutnost razloga za isključenje iz ove točke potvrdom Porezne uprave kojom se dokazuje da ne postoje navedene osnove za isključenje, ne starijom od 30 dana računajući od dana objave Poziva na nadmetanje ili jednakovrijednim dokumentom nadležnog tijela države sjedišta ponuditelja.

**RAZLOZI ODBIJANJA PONUDE**

Ravnatelj će odbiti ponudu, a upravno vijeće će isključiti ponuditelja ili odbiti ponuditelja, ako:

– nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu po posebnom zakonu plaćanje tih obaveza nije dopušteno ili je odobrena odgoda plaćanja

– ima dospjela, a neplaćena dugovanja prema javnoj ustanovi iz ranijih ugovornih odnosa s javnom ustanovom

– nije ispunio obveze i/ili ispunio uvjete iz prijašnjeg ugovora ili odluke o koncesijskom odobrenju ili

– ima saznanja/dokaze o postojanju razloga za isključenje sukladno posebnom zakonu o koncesijama.

Ponuditelj je za potrebe navedenih okolnosti dužan u ponudi dostaviti: Izjavu o nepostojanju dugovanja prema Javnoj ustanovi - Maksimir - PRILOG br. 5. ovog Poziva.

**JAMSTVO ZA UREDNO ISPUNJENJE UGOVORA**

Kod sklapanja ugovora o koncesijskom odobrenju, ovlaštenik koncesijskog odobrenja dužan je dostaviti jamstvo za uredno ispunjenje ugovora za slučaj povrede ugovornih obveza te kao jamstvo za zaštitu prirode u obliku bjanko zadužnice ili pologa u gotovu novcu. Jamstvo se izdaje u korist davatelja koncesijskog odobrenja u iznosu 300,00 EUR-a.

Ponuditelj novčani polog može uplatiti na transakcijski račun davatelja koncesijskog odobrenja broj IBAN: HR7523600001101214800.

Ponuditelj je dužan u ponudi dostaviti: Izjavu o dostavi jamstva - PRILOG br. 4. ovog Poziva.

**DONOŠENJE ODLUKE O DODJELI KONCESIJSKOG ODOBRENJA I SKLAPANJE UGOVORA**

Upravno vijeće donosi odluku o koncesijskom odobrenju. Na temelju odluke o koncesijskom odobrenju davatelj koncesijskog odobrenja i najpovoljniji odabrani ponuditelj sklapaju ugovor o koncesijskom odobrenju.

Davatelj koncesijskog odobrenja odabranom najpovoljnijem ponuditelju ponuditi će sklapanje ugovora o koncesijskom odobrenju najkasnije u roku od 15 dana od dana donošenja odluke o koncesijskom odobrenju, a isti ima pravo odustati od sklapanja ugovora u roku od 7 dana od dana kada mu je ponuđeno sklapanje ugovora. Ugovor se sklapa najkasnije u roku od 30 dana od dana kada odabranom najpovoljnijem ponuditelju bude ponuđeno sklapanje ugovora.

Davatelj koncesijskog odobrenja zadržava pravo da ne prihvati niti jednu ponudu i poništi poziv na nadmetanje posebnom odlukom Upravnog vijeća, a vezano za poništenje poziva na nadmetanje ne snosi pravnu, materijalnu ili bilo kakvu drugu odgovornost prema ponuditeljima.

**ŽALBA**

Protiv Odluke Upravnog vijeća o dodjeli koncesijskog odobrenja može se izjaviti žalba Ministarstvu gospodarstva i održivog razvoja, Zagreb, Radnička cesta 80 u roku od 15 dana od dana dostave Odluke.

Žalba se predaje neposredno ili šalje poštom Javnoj ustanovi - Maksimir, na adresu Maksimirski perivoj 1, 10000 Zagreb, a može se izjaviti i usmeno na zapisnik. Žalba na odluku ne odgađa njezino izvršenje.

Povjerenstvo za pripremu i provedbu postupka

**PRILOG br. 1. – PONUDBENI LIST**

PONUDBENI LIST ZA KONCESIJSKO ODOBRENJE ZA OBAVLJANJE DJELATNOSTI PRODAJE NEPREHRAMBENIH I GOTOVIH PREHRAMBENIH PROIZVODA, IZUZEV ALKOHOLA I DUHANSKIH PROIZVODA, NA MALOM DJEČJEM IGRALIŠTU U PARKU MAKSIMIR

NAZIV DJELATNOSTI:

prodaja neprehrambenih i gotovih prehrambenih proizvoda, izuzev alkohola i duhanskih proizvoda, na Malom dječjem igralištu u parku Maksimir

PODACI O PODNOSITELJU PONUDE:

|  |  |
| --- | --- |
| NAZIV PRAVNE OSOBE –IME I PREZIME FIZIČKE OSOBE |  |
| SJEDIŠTE: |  |
| OIB: |  |
| PONUDITELJ JE/ NIJEU SUSTAVU PDV-a: |  |
| KONTAKT OSOBA: |  |
| ADRESA ZA DOSTAVU POŠTE: |  |
| ADRESA E- POŠTE: |  |
| BROJ TELEFONA |  |

CIJENA PONUDE

|  |  |  |  |
| --- | --- | --- | --- |
| CIJENA PONUDE (bez PDV-a) |  | CIJENA PONUDE (sa PDV-om) |  |

PRILOG PONUDI:

Izvod iz sudskog, obrtnog i drugog registra kao dokaz o registraciji pravne/fizičke osobe za obavljanje djelatnosti

Opis dodatne vrijednosti

Potvrda Porezne uprave o stanju poreznog duga u izvorniku ili ovjerenom presliku

Izjava o nekažnjavanju – PRILOG br. 2.

Potpisan nacrt ugovora – PRILOG br. 3.

Izjava o dostavi jamstva - PRILOG br. 4

Izjava o nepostojanju duga prema Javnoj ustanovi – Maksimir po bilo kojoj osnovi –PRILOG br. 5

 (mjesto i datum) (potpis i pečat)

*\*U slučaju zajednice ponuditelja u ponudbenom listu moraju biti navedeni podaci svih članova zajednice ponuditelja , preporuka je navesti koji član obavlja koju djelatnosti.*

*\*\* U slučaju zajednice ponuditelja ponudbeni list potpisuju svi članovi ili ovlašteni predstavnik za komunikaciju*

**PRILOG 2. – IZJAVA O NEKAŽNJAVANJU**

**IZJAVA O NEKAŽNJAVANJU**

kojom ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (adresa stanovanja)

broj identifikacijskog dokumenta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba ovlaštena za zastupanje za sebe i gospodarski subjekt, sebe, te za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta

 (naziv i sjedište gospodarskog subjekta, OIB)

izjavljujem da ja osobno niti gore navedeni gospodarski subjekt te osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta nismo pravomoćnom presudom osuđeni za:

sudjelovanje u zločinačkoj organizaciji

korupciju

prijevaru

terorizam ili kaznena djela povezana s terorističkim aktivnostima

pranje novca ili financiranje terorizma

dječji rad ili druge oblike trgovanja ljudima

kaznena djela protiv okoliša

niti nam je izrečena kazna zbog povreda Zakona o zaštiti prirode

M.P.

\_\_ \_\_\_\_

(ime i prezime ovlaštene osobe po zakonu za zastupanje)

\_\_ \_\_\_\_

(potpis ovlaštene osobe po zakonu za zastupanje)

*UPUTA:*

*Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta (ili osobe koje su ovlaštene za skupno zastupanje gospodarskog subjekta*).

**NACRT UGOVORA O KONCESIJSKOM ODOBRENJU S PROPISANIM UVJETIMA ZAŠTITE PRIRODE**

Davatelj koncesijskog odobrenja je propisao uvjete za izvršenje ugovora sadržanog u PRILOGU br. 3.

**PRILOG 3. – NACRT UGOVORA**

Javna ustanova Maksimir za upravljanje zaštićenim područjima Grada Zagreba, Maksimirski perivoj 1, OIB 78356795960, koju zastupa ravnateljica dr.sc. Nika Dolenc (u daljnjem tekstu: davatelj koncesijskog odobrenja)

i

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_, , kojeg zastupa \_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_ (u daljnjem tekstu: ovlaštenik koncesijskog odobrenja)

zaključili su u Zagrebu, dana \_ 2023. godine, sljedeći

**U G O V O R**

**o koncesijskom odobrenju za obavljanje djelatnosti prodaje neprehrambenih i gotovih prehrambenih proizvoda, izuzev alkohola i duhanskih proizvoda, u tipskoj prodajnoj kućici - kiosku na Malom dječjem igralištu u parku Maksimir u Zagrebu**

**OPĆE ODREDBE**

Članak 1.

Ugovorne strane suglasne su da je u provedenom postupku dodjele koncesijskog odobrenja prihvaćena ponuda ovlaštenika te donijeta Odluka o dodjeli koncesijskog odobrenja za obavljanje djelatnosti prodaje neprehrambenih i gotovih prehrambenih proizvoda, izuzev alkohola i duhanskih proizvoda, u tipskoj prodajnoj kućici - kiosku na Malom dječjem igralištu u parku Maksimir u Zagrebu, KLASA: 612-07/23-03/14; URBROJ: 465-02-23-3 od 3. ožujka 2023. godine.

Ovim ugovorom ugovorne strane uređuju način obavljanja djelatnosti i međusobne odnose u svezi s koncesijskim odobrenjem iz stavaka 1. ovog članka. Na Ugovor se primjenjuju odredbe Zakona o zaštiti prirode („Narodne novine“, broj 80/13, 15/18, 14/19 i 127/19) i drugih podzakonskih akata čije je poštivanje u obavljanju gospodarske djelatnosti na ovom zaštićenom području od primarne važnosti za zaštitu njegove sveukupne biološke i krajobrazne raznolikosti.

**PREDMET UGOVORA**

Članak 2.

Ovim Ugovorom davatelj koncesijskog odobrenja daje ovlašteniku koncesijskog odobrenja, koncesijsko odobrenje za obavljanje djelatnosti prodaje neprehrambenih i gotovih prehrambenih proizvoda, izuzev alkohola i duhanskih proizvoda, u tipskoj prodajnoj kućici - kiosku na Malom dječjem igralištu u parku Maksimir u Zagrebu, u neposrednoj blizini Bukovačke ceste, a na vrijeme od 5 (pet) godina.

**UVJETI ZA OBAVLJANJE DJELATNOSTI**

Članak 3.

Ovlaštenik koncesijskog odobrenja mora ispunjavati uvjete za obavljanje predmetne djelatnosti u smislu Zakona o zaštiti prirode i odredbe članka 4. ovog ugovora.

Ovlaštenik je dužan informirati Ustanovu o svakoj promjeni statusa nositelja koncesijskog odobrenja.

Članak 4.

Davatelj koncesijskog odobrenja utvrđuje, a ovlaštenik koncesijskog odobrenja se obvezuje radi ostvarivanja zaštite područja, djelatnost obavljati uz sljedeće uvjete zaštite prirode:

* lokacija kućice u prostoru treba biti na naznačenom mjestu vidljivom u dostavljenoj dokumentaciji;
* tijekom obavljanja djelatnosti ne smiju se dirati i uznemiravati živi svijet ili iz njega iznijeti bilo koji dio žive ili nežive prirode ili mijenjati na bilo koji način zatečeno stanje.
* sav otpad koji nastane obavljanjem djelatnosti zbrinuti u najkraćem mogućem roku i na odgovarajući način;
* zabrana korištenje jednokratnih plastičnih materijala u obavljanju djelatnosti;
* nije dozvoljeno koristiti glasnu glazbu;
* nije dozvoljeno koristiti svjetlosne izvore (npr. laseri, neoni i dr.) koji mogu nepovoljno utjecati na okruženje
* nije dozvoljeno postavljanje pokretnog mobilijara i drugih sadržaja izvan kućice (npr. kante, reklamni suncobrani, stolovi, stolice, škrinje, frižideri, drugi aparati);
* poštivati sve uvjete zaštite i očuvanja kulturnog dobra posebno u dijelu koji se odnosi na očuvanje biljnog materijala, parkovne opreme, elemenata u prostoru i ambijenta parka.

**NOVČANA NAKNADA**

Članak 5.

Za obavljanje djelatnosti iz članka 2. ovog Ugovora ovlaštenik koncesijskog odobrenja se obvezuje davatelju koncesijskog odobrenja plaćati mjesečnu novčanu naknadu za koncesijsko odobrenje u iznosu od **300,00 EUR,** uvećano za pripadajući PDV, i to za prvi mjesec u roku 10 dana od sklapanja ugovora o koncesijskom odobrenju, a svaka slijedeća uplata treba biti plaćena najkasnije do 15. u mjesecu za tekući mjesec na žiro račun br: IBAN7523600001101214800 kod Zagrebačke banke.

Uz naknadu za koncesijsko odobrenje, ovlaštenik koncesijskog odobrenja dužan je podmiriti trošak potrošenih energenata, električne energije, vode i čistoće.

**JAMSTVA**

Članak 6.

Pri potpisu ovog ugovora, ovlaštenik koncesijskog odobrenja obvezuje se uručiti davatelju koncesijskog odobrenja jamstvo za uredno ispunjenje ugovora na iznos od 300,00 EUR u korist davatelja koncesijskog odobrenja.

**PRESTANAK I OTKAZ UGOVORA**

Članak 7.

Ugovor o koncesijskom odobrenju prestaje važiti:

* istekom vremena na koje je koncesijsko odobrenje dodijeljeno;
* smrću, odnosno prestankom pravne osobe ovlaštenika koncesijskog odobrenja ako se prava i obveze iz ugovora ne prenesu na nasljednika, odnosno pravnog slijednika,
* ako nadležno tijelo utvrdi da ovlaštenik koncesijskog odobrenja ne provodi mjere zaštite prirode koje je utvrdilo nadležno tijelo, ili postupa suprotno tim uvjetima;
* ako je ovlašteniku koncesijskog odobrenja pravomoćnom odlukom suda ili upravnoga tijela zabranjeno obavljanje djelatnosti;
* ako nastanu razlozi, promjenom režima zaštite područja na kojem je izdano koncesijsko odobrenje koji sprječavaju dodjeljivanje, odnosno korištenje koncesije na tom području,
* sporazumnim raskidom ugovora.

U slučaju spora o prestanku važenja Ugovora iz razloga utvrđenih stavkom 1. ovog članka nadležan je Trgovački sud u Zagrebu.

Članak 8.

Davatelj koncesijskog odobrenja može otkazati ovaj Ugovor i prije isteka vremena na koji je zaključen, ako ovlaštenik koncesijskog odobrenja ne obavlja djelatnost sukladno uvjetima iz ovog Ugovora; ako ovlaštenik koncesijskog odobrenja prestane kontinuirano obavljati djelatnost za koju je ugovor zaključen; ako ovlaštenik koncesijskog odobrenja ne ispunjava svoje obveze sukladno članku 5. ovog Ugovora.

Prije otkaza ugovora davatelj koncesijskog odobrenja mora prethodno pisanim putem upozoriti ovlaštenika koncesijskog odobrenja o takvoj svojoj namjeri, te mu odrediti dodatni rok od 8 dana za otklanjanje razloga za otkaz ugovora.

Ako ovlaštenik koncesijskog odobrenja ne otkloni razloge za otkaz ugovora u roku iz stavka 2. ovoga članka, davatelj koncesijskog odobrenja ovlašten je otkazati ovaj ugovor.

**NADZOR**

Članak 9.

Ugovorne strane utvrđuju da Služba čuvara prirode davatelja koncesijskog odobrenja obavlja kontrolu i nadzor nad provođenjem ovog Ugovora, te da je ovlaštena zabraniti sve aktivnosti koje nisu u skladu s ovim Ugovorom i pozitivnim zakonskim propisima.

Za nepoštivanje propisanih uvjeta navedenih u koncesijskom odobrenju odgovara ovlaštenik koncesijskog odobrenja

**PRIJELAZNE I ZAVRŠNE ODREDBE**

Članak 10.

Ovaj ugovor je sastavljen u 3 (tri) istovjetna primjeraka, od kojih davatelj odobrenja zadržava 2 (dva) primjerka, a ovlaštenik 1 (jedan) primjerak.

KLASA:

URBROJ:

U Zagrebu, \_ 2023.

ZA OVLAŠTENIKA ZA DAVATELJA

KONCESIJSKOG ODOBRENJA KONCESIJSKOG ODOBRENJA

**PRILOG BR. 4 – IZJAVA O DOSTAVI JAMSTVA**

Sukladno Pozivu na nadmetanje za dodjelu koncesijskog odobrenja za obavljanje djelatnosti prodaje neprehrambenih i gotovih prehrambenih proizvoda, izuzev alkohola i duhanskih proizvoda, na Malom dječjem igralištu u parku Maksimir u Zagrebu, dajem sljedeću

**I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (adresa stanovanja)

kao osoba ovlaštena po zakonu za zastupanje gospodarskog subjekta kojeg zastupam:

 (naziv i adresa gospodarskog subjekta, OIB)

izjavljujem i potvrđujemo da ćemo kod potpisa Ugovora o dodjeli koncesijskog odobrenja dostaviti jamstvo za uredno ispunjenje ugovora na iznos od 300,00 EUR.

U , 2023. godine.

Za ponuditelja

ovlaštena osoba, M.P.

*\*Napomena:*

*U slučaju zajednice ponuditelja izjavu potpisuje član zajednice koji je ovlašten za komunikaciju*

**PRILOG BR. 5. - IZJAVA O NEPOSTOJANJU DUGOVANJA PREMA JAVNOJ USTANOVI - MAKSIMIR**

Sukladno Pozivu na nadmetanje za dodjelu koncesijskog odobrenja za obavljanje djelatnosti prodaje neprehrambenih i gotovih prehrambenih proizvoda, izuzev alkohola i duhanskih proizvoda, na Malom dječjem igralištu u parku Maksimir u Zagrebu, dajem sljedeću

**I Z J A V U**

kojom ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (adresa stanovanja)

kao osoba ovlaštena po zakonu za zastupanje gospodarskog subjekta kojeg zastupam:

(naziv i adresa gospodarskog subjekta, OIB)

Izjavljujem i potvrđujem da nemamo dugovanja prema davatelju koncesijskog odobrenja po bilo kojoj osnovi.

U , 2023. godine.

Za ponuditelja

ovlaštena osoba, M.P.